El Mediterrani arriba al Mario Monreal
03 de març 2021

​El Centre Cultural Mario Monreal acull l'exposició de quadres _Orden y caos_, del pintor valencià José Abril, en els quals la mar és una constant inspiració per a este artista nascut a València i que viu a Puçol.

  

Del 4 al 27 de març, l'espectador podrà comprovar com els colors del Mediterrani acudixen a la seua trobada per a activar-se en una paleta cromàtica de blaus infinits, dinàmica i vitalista, que fa que cada obra siga única. Esta exposició recull una sèrie de pintures expansives de caràcter tridimensional que l'artista modula amb les seues pròpies mans com faria un escultor a recrear una figura imperfecta. D'esta manera, les seues superfícies es plantegen com a recorreguts volcànics, com a territoris devastats per un sisme que deixa a la vista les seues plaques tectòniques.

  

L'exposició estarà oberta de dilluns a dissabte, en horari de 9 a 21 hores. L'entrada és lliure, però l'aforament està limitat al 50% i complint totes les mesures de seguretat sanitària.

  

  

![](/media/jmidk0bj/81-c-exposicion-jose-abril.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-mediterrani-arriba-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/el-mediterrani-arriba-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-mediterrani-arriba-al-mario-monreal/ "Linked In")
*   [](mailto:?body=https://aytosagunto.es/va/actualitat/el-mediterrani-arriba-al-mario-monreal/)